Държавен вестник, бр. 16, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  16
УКАЗ № 28
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Конвенцията по 
касетъчните боеприпаси, приет от ХLI Народно 
събрание на 10 февруари 2011 г.
Издаден в София на 18 февруари 2011 г.
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за ратифициране на Конвенцията по касе­
тъчните боеприпаси
Член единствен. Ратифицира Конвенцията 
по касетъчните боеприпаси, приета на 30 май 
2008 г. в Дъблин, Ирландия, и подписана от 
Република България на 3 декември 2008 г. в 
Осло, Норвегия.
Законът е приет от 41-ото Народно събра­
ние на 10 февруари 2011 г. и е подпечатан с 
официалния печат на Народното събрание.
Председател на Народното събрание:
Цецка Цачева
2193
УКАЗ № 29
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ограничаване на плащанията в 
брой, приет от ХLI Народно събрание на 
9 февруари 2011 г.
Издаден в София на 18 февруари 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за ограничаване на плащанията в брой
Г л а в а  п ъ р в а
ПРЕДМЕТ И ИЗКЛЮЧЕНИЯ 
ОТ ПРИЛОЖНОТО ПОЛЕ
Чл. 1. Със закона се уреждат ограничения­
та при плащанията в брой на територията на 
страната. 
Чл. 2. Законът не се прилага при:
1. тегленето и внасянето на пари в брой 
от/в собствени платежни сметки;
2. тегленето и внасянето на пари в брой 
от/в сметки на недееспособни и ограничено 
дееспособни лица, на съпрузи и роднини по 
права линия;
3. сделките с чуждестранна валута в налич­
ност по занятие;
4. операциите с банкноти и монети, страна 
по които е Българската народна банка;
5. замяната от банки на повредени български 
банкноти и монети;
6. изплащането на трудови възнаграждения 
по смисъла на Кодекса на труда.
Г л а в а  в т о р а 
ОГРАНИЧЕНИЯ ПРИ ПЛАЩАНИЯТА 
В БРОЙ
Чл. 3. (1) Плащанията на територията на 
страната се извършват само чрез превод или 
внасяне по платежна сметка, когато са:
1. на стойност, равна на или надвишаваща 
15 000 лв.; 
2. на стойност под 15 000 лв., представляваща 
част от парична престация по договор, чиято 
стойност е равна на или надвишава 15 000 лв.
(2) Алинея 1 се прилага и в случаите на пла­
щания в чуждестранна валута, когато левовата 
им равностойност е равна на или надвишава 
15 000 лв. Равностойността в български левове 
се определя по курса на Българската народна 
банка в деня на плащането.
Чл. 4. (1) Обслужването от банките в стра­
ната на операциите на бюджетните предприятия 
по събирането на приходи и други постъпления 
чрез картови плащания се извършва въз основа 
на сключени договори между Министерството 
на финансите и банките. Договорите съдържат 
едни и същи клаузи и цени, приложими за 
всички банки.
(2) Програмното и ресурсното осигуряване 
на картовите плащания по ал. 1 и свързаното 
с тях обслужване и сетълмент се извършват от 
лицензирания от Българската народна банка 
оператор на платежна система с окончателност 
на сетълмента за обслужване на плащания по 
операции с банкови платежни карти на тери­
торията на страната въз основа на сключен 
договор с Министерството на финансите.
(3) Редът и начинът за преминаване на бю­
джетните предприятия към събиране на приходи 
и други постъпления чрез картови плащания и 
обслужване по реда на ал. 1 и 2 се определят 
с указания на министъра на финансите и уп­
равителя на Българската народна банка.
(4) Министърът на финансите определя 
сроковете за поетапното преминаване на бю­
джетните предприятия към събиране на приходи 
и други постъпления чрез картови плащания и 
обслужване по реда на ал. 1 и 2.
(5) Дължимите от страна на Министерството 
на финансите суми по договорите по ал. 1 и 2 
са за сметка на централния бюджет.